Dirgalis

Dirgalis – kaimas Kretingos rajono savivaldybės šiaurinėje dalyje, 1 km į šiaurės rytus nuo Grūšlaukės.

 Geografija 

Įsikūręs lygumoje. Iš šiaurės ir rytų pusių juosia miškas, pietuose susisiekia su Grūšlauke. Pietiniu pakraščiu teka Pievolupis, šiaurės vakariniu – dešinysis jo intakas Biržtva. Per kaimą eina kelias Grūšlaukė–Peldžiai, nuo kurio atsišakoja kelias į Narmantus.

 Istorija 

XIX a. minimas Grūšlaukės užusienis (vienkieminė gyvenvietė), priklausęs Grūšlaukės kaimo bendruomenei. XIX a. pabaigoje – XX a. pradžioje pavadintas Dirgaliu ir tapo savarankišku kaimu, kuriame 1923 m. buvo 5 sodybos.Lietuvos apgyvendintos vietos. Kaunas, 1923. P. 111

Kaime išliko XIX a. statytų etninės architektūros statinių, iš kurių 3 – Salomėjos Benetienės, Kotrynos Piktuižytės bei Stasio Alonderio ir Juozo Vičiulio sodybos 1971 m. buvo įrašytos į vietinės reikšmės architektūros paminklų sąrašą.Lietuvos TSR kultūros paminklų sąrašas. – Vilnius, 1973 Vėliau jos buvo nugriautos arba perkeltos į Lietuvos liaudies buities muziejų.Julius Kanarskas. Darbėnų apylinkės kaimai. – Švyturys – 1992, rugsėjo 9

Kaime ūkininkauja Stanislava ir Povilas Mickai.Genė Drungilienė. Mišrus ūkis pateisino lūkesčius. – Pajūrio naujienos – 2006, birželio 16

 Gyventojai 

 Žymūs asmenys 
 Aleksas Jonkus (1915–1948), partizanas, Kardo rinktinės štabo ūkio skyriaus viršininko pavaduotojas;
 Petras Vytautas Rūtė (g. 1934 m. balandžio 5 d.), poetas, prozininkas, tapytojas;
 Ona Daukšaitė (g. 1945 m. spalio 21 d.), Šiaulių rajono savivaldybės viešosios bibliotekos Ginkūnų filialo vyr. bibliotekininkė, 2003 m. geriausios Šiaulių rajono bibliotekininkės vardo nominantė.

 Šaltiniai 

 Nuorodos 
 Irena Šeškevičienė. Devyniasdešimtmetės dvynės: „Gyvenimo nėra per daug“. – Pajūrio naujienos – 2009, spalio 23

Kategorija:Kretingos rajono savivaldybės gyvenvietės